በአማራ ክልል ሦስት ዞኖች የበረሃ አንበጣ ተከስቷል፡፡
ባሕር ዳር፡ ሰኔ 04/2012 ዓ.ም (አብመድ) የበረሃ አንበጣ መንጋው ባለፉት ዓመታት ካሳለፏቸው ድርቆች በላይ አሳሳቢ እንደሆነባቸው የስሃላ ሰየምት ወረዳ ነዋሪዎች አስታውቀዋል፡፡የበረሃ አንበጣ መንጋ በኢትዮጵያ ከ2010 ዓ.ም ጀምሮ የግብርና እና እንስሳት እርባታ ዘርፉ ላይ አሉታዊ ተፅዕኖ ማሳደሩን ቀጥሏል፡፡ አብመድ ከዚህ በፊት ከተባበሩት መንግሥታት ድርጅት እና ከዩኒቨርሲቲ ምሁራን ጋር ባደረገው ቆይታ የበረሃ አንበጣን ለመከላከል ውጤታማው መንገድ እንቁላል ከመጣሉ በፊት በአሰሳ መቆጣጠር መሆኑን አመላክቶ ነበር፡፡ ሁለተኛው ደግሞ የበረሃ አንበጣው በመንጋ መልኩ እንዳይበርር በባህላዊ መንገድና በኪሜካል ርጭት ማጥፋት ነው፡፡ በእነዚህ ዘዴዎች መቆጣጠር ካልተቻለ ግን በሰብል ምርቱ ላይ ጉበአማራ ክልል በደቡብ ወሎና ሰሜን ሸዋ ዞኖች እንዲሁም በዋግ ኽምራ ብሔረስብ አስተዳደር በሦስት ዞኖች ላይ የበረሃ አንበጣ መንጋ ተከስቷል፡፡
በዋግ ኽምራ ብሔረሰብ አስተዳደር ስሃላ ሰየምት ወረዳ አንዱ የበረሃ አንበጣ የተከሰተበት ወረዳ ነው፡፡ የወረዳው የግብርና ጽሕፈት ቤት ኃላፊ አወጣ ተድላ አንበጣው በመጋቢት ጀምሮ በመንጋ መልክ መከሰት እንደተጀመረ ተናግረዋል፡፡ በስሃላ ሰየምት ወረዳ በሰባት ቀበሌዎች ላይ የተከሰተው የበረሃ አንበጣ ከሌሎች ቦታዎች የሚመጣ ብቻ ሳይሆን ከዚያው እንቁላል ጥሎ እየተፈለፈለ እንደሆነም ገልጸዋል፡፡ በበልግ የበቀለውን ሰብል እያጠፋባቸው፤ በአሸዋማ ቦታዎችም እየተፈለፈለ መሆኑንም ነው ኃላፊው የተናገሩት፡፡